**Тақырыбы: «Білім алушылардың қажеттіліктерін ескере отырып сабақта ресурстарды қалай таңдауға және қолдануға болады?»**

 Мектеп-бала үшін үлкен жол. Осы жолда көп жылдар бойы ұстаздар қауымы талмай білім беруде. Балалар сияқты ұстаздарда заман талабына сай дамып, өз жұмыстарында жаңа технологиялар мен үрдістерді қолданады. Ұстаздар заманмен бірге дамып, оқушылардың қажеттіліктерін ескере отырып, қажет ресурстарды қолдану барысын ұлғайтуда.

 Бүгінгі таңда қажеттіліктері бар балаларсаны артуда. Сол себепті ұстаздар алдында үлкен және жауапты жұмыстар тұр. Осындай балаларды қоғамнан шектемей, керісінше, жаңа технологияларды қолданып, сабақ барысына тарту керек. Бұл инклюзия бойынша білім алатын балалар болса.

 Бірақ қазір нормативті сыныпта оқитын оқушылардың өз ішінде қажеттіліктері әр түрлі балалар бар. Біреуі математикаға, ал біреуі тілге басқасы өнерге жақын келеді. Сондықтан олардың білімге деген қызығушылықтарын жоғалтып алмау мақсатында, қажеттіліктерні ескере отырып, жаңа ресурстарды қолданған жөн.

 Жаңа ресурстар дегеніміз-цифрлық білім беру ресурстары, қосымша білім беру жүйесі. Яғни, олар оқушылардың оқу үдерісін қызықты әрі тиімді етуге көмектеседі және балалардың қызығушылықтары бойынша стандарттық емес жүйеде білім бере алады, сонымен қатар олардың әлеуметтенуіне ықпал етеді.

 Бастауыш сынып ұстазы ретінде танымдық бейнесабақтар мен тестілерден, цифрлық оқулықтармен жаттығулардан тұратын Bilimland, DarynOnline, Opiq.kz платформаларды қолданамын. Сонымен қатар балаларға арналған логикалық ойындар мен тапсырмалардан тұратын Logiclike «Сандар әлемі» қосымшаларын пайдаланамын. Ата-аналарға «Балапан» арнасын жиі көруге кеңес беремін. Осы арнадағы «Қазақ тілі» бағдарламасы мультфильмдер арқылы тілді меңгеруге көмектеседі. Жалпы танымдық бағдарламалар мен мультфильмдерден тұрады.

 Ұстаз ретінде көп ізденемін, оқушыларым мен әркез сөйлесіп олардың қажеттіліктерін білуге тырысамын. Балалармен музейлерге, кітапханаларға экскурсияға барамыз. Спорттық жарыстарға, шығармашылық байқауларға, олимпиадалар мен білім сайыстарына қатысамыз.

 Әр баланың мүмкіндігі мен қажеттілігін табу, ұлағатты ұстаздың қасында.